Pályázati beszámoló

CSSP-NEPZENE-2020-0081

Szakmai beszámoló:

A támogatási időszakban egyrészt a már hagyományosan működő programjaink valósultak meg:

hetente zajlottak a műhelyfoglalkozások, havonta több alkalommal szereplések, koncertek. Évente 2-3 alkalommal rendezünk Hungarikum Partit, ahol táncházat tartunk, bemutatkozási lehetőséget kapnak a legifjabb csoportok. Bevonjuk az alsós évfolyamokat a népi kulturába, hogy pozitív élményeket szerezzenek a népzenével, néptánccal.

A 2021.július 3-án rögzítésre került az új CD, melynek címe "Vígan zengjetek citorák" lett. A felvétel rögzítése előtt intenzív gyakorló hetet tartottunk. A pályázatból finanszíroztuk az oktatói tiszteletdíjat, a nagybőgőn való közreműködésért járó tiszteletdíjat, valamint a CD borító elkészítéséhez szükséges zenekari fotózást.

A zenekari egységes fellépő ruha tekintetében a fiúk, legények eddig háttérben voltak. Míg a leányok, lányok több fellépő ruha szettel is rendelkeztek, a fiúk eddig csak mellényt kaptak, illetve a nagyobbak kalapot. Jelen pályázatban a legények ruhatárát egységesítettük hosszú és rövid ujjú parasztingekkel, kalapokkal.

A Műhelymunkában nagyon fontos szerepet tölt be a nyári szakmai továbbképzés. A pályázatból részben finanszíroztuk, támogattuk 10 fő részvételét a Csutorás Nemzetközi Népzenei és Néptánc táborban, köztük 1 fő népdalkör vezetői tanfolyamot végez.

A digitális világra reagálva pendrivokat vásároltunk, amelyen tárolhatók a CD felvételek, hangzó és képi anyagok. Továbbá a műhelymunkához szükséges húrokat pótoltuk.

A Műhelyben végzett munka eredményes, háromszoros Arany Páva, 3 Vass Lajos Kiemelt nívódíj, egy Vass Lajos nagydíjjal rendelkezünk. Városi, környékbeli, országos rendezvények után két alkalommal Erdélyben és kétszer Angliában (Manchester, GóbéFest) jártunk, szép sikereket értünk el, vittük a magyar népzene és Kecskemét hírét. 2022. június végén ismét a Manchesteri GóbéFesten veszünk részt.

A pályázatról készült beszámoló az együttes hivatalos oldalán dokumentált.

<http://matyas.corvina-kecskemet.hu/matyas-kiraly-citerazenekar>

Cikkek a témában:

<https://www.baon.hu/helyi-kultura/2021/08/a-taborban-ujabb-hangszereket-is-kiprobaltak-a-citeras-fiatalok>

<https://www.baon.hu/helyi-kultura/2020/06/felvettek-legujabb-lemezuket-a-kecskemeti-citeras-fiatalok>

<https://www.baon.hu/helyi-kultura/2021/02/orszagosan-is-elismertek-a-kecskemeti-citeras-hazaspar-munkajat>

<https://www.baon.hu/helyi-kultura/2021/01/elismerest-kaptak-kecskemeti-matyas-kiraly-citerazenekar-alapitoi>

Kecskemét, 2022.május 11.

……………………………………………

Sulczné Dr. Bükki Éva

Mátyás Király Citerazenekar vezetője